CELEX: 62022CN0177
Language: fi
Date: 2022-03-08 00:00:00
Title: Asia C-177/22: Ennakkoratkaisupyyntö, jonka Landesgericht Salzburg (Itävalta) on esittänyt 8.3.2022 – JA v. Wurth Automotive GmbH

30.5.2022   
            
            
               FI
            
            
               Euroopan unionin virallinen lehti
            
            
               C 213/29
            
         
      Ennakkoratkaisupyyntö, jonka Landesgericht Salzburg (Itävalta) on esittänyt 8.3.2022 – JA v. Wurth Automotive GmbH
      (Asia C-177/22)
      (2022/C 213/40)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesgericht Salzburg
      
         Pääasian asianosaiset
      
      
         Kantaja: JA
      
         Vastaaja: Wurth Automotive GmbH
      
         Ennakkoratkaisukysymykset
      
      
                  1)
               
               
                  Onko arvioitaessa sitä, onko kantaja asetuksen (EU) N:o 1215/2012 (1) 17 ja 18 artiklassa tarkoitettu kuluttaja, merkityksellistä,
                  
                              a)
                           
                           
                              onko kantaja työskennellyt oikeudenkäyntimenettelyssä ilmoittamansa mukaisesti graafisena suunnittelijana ja verkkosuunnittelijana ainoastaan palkattuna työntekijänä vai ainakin osittain myös vapaan ammatin harjoittamisen yhteydessä kauppasopimuksen tekoajankohtana ja välittömästi sen jälkeen ja
                           
                        
                              b)
                           
                           
                              mihin tarkoitukseen kantaja on hankkinut ajoneuvon, siis ainoastaan tyydyttääkseen omia yksityiseen kulutukseen liittyviä tarpeita vai myös nykyisen tai tulevan ammatin tai elinkeinotoiminnan taikka niitä koskevan tavoitteen yhteydessä?
                           
                        
            
                  2)
               
               
                  Eikö kantaja voi vedota kuluttajan asemaan enää silloin, jos hän on myynyt henkilöauton edelleen elokuussa 2019 ja saanut siinä yhteydessä voittoa?
               
            
                  3)
               
               
                  Onko katsottava, ettei kantaja ole kuluttaja, jo siitä syystä, että hän allekirjoitti vastaajan ennakolta laatiman kauppasopimuksen, jossa sopimuslomakkeessa ostajasta käytettiin nimitystä ”yritys” [Firma] ja jossa pienemmällä kirjoitetun otsikon ”Erityismääräykset” alla oli maininta ”yritysmyynti / ajoneuvoa ei voida palauttaa, ajoneuvolla ei ole takuuta / luovuttaminen tapahtuu vasta maksun vastaanottamisen jälkeen”, riitauttamatta tätä ja viittaamatta kuluttajan asemaan?
               
            
                  4)
               
               
                  Onko kantajan tiliin luettava hänen elämänkumppaninsa, joka autokauppiaana on toiminut kaupassa välittäjänä, käyttäytyminen, josta vastaaja on voinut päätellä, että kantaja on yrityksen asemassa?
               
            
                  5)
               
               
                  Jääkö se, että ensimmäisenä oikeusasteena asiaa käsitellyt tuomioistuin ei pystynyt toteamaan, mistä syystä kirjallinen kauppasopimus poikkeaa sitä edeltäneestä kantajan elämänkumppanin tekemästä tarjouksesta kantajasta käytetyn nimityksen osalta ja mitä kantajan elämänkumppanin ja vastaajan myyjän välisissä puhelinkeskusteluissa tältä osin puhuttiin, kuluttajan aseman arvioimisen yhteydessä kantajan vahingoksi?
               
            
                  6)
               
               
                  Onko kantajan kuluttajan aseman kannalta merkitystä sillä, jos kantajan elämänkumppani tiedusteli muutama viikko ajoneuvon vastaanottamisen jälkeen vastaajalta puhelimitse, onko laskuun mahdollista merkitä arvonlisävero?
               
            
         (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annettu Euroopan parlamentin ja neuvoston asetus (EU) N:o 1215/2012 (EUVL 2012, L 351, S. 1).